GiliGold/VAD_KnessetCorpus huggingface dataset:
אליהו מרידור:
 זה יכול להסביר מה הסיבה שבינתיים אותם מעסיקים פוטנציאליים שמקבלים סעד ממקור אחר שהוא ההיפך מכוונת החלטת הממשלה, לא מגיעים לכאן ולא פונים לכל המשרדים הרלוונטיים
אליהו מרידור:
      לצד כל זאת ובמנותק מהנכונות והמוצלחות של הרעיון בבסיס החלטת הממשלה, לצערי חרף העובדה שהחלטת הממשלה התקבלה כבר בפברואר, ומדיון קודם שלקחתי בו חלק לפני כשעה בוועדת העבודה והרווחה מסתבר שהצוות המסור המשפטי במשרד העבודה סיים את עבודתו והגיש את החלק שלו לכבוד השר כבר באפריל, עד היום לא תוקנו התקנות
אליהו מרידור:
 כידוע, ללא התקנת תקנות לא ניתן יהיה באמת להשתמש במכסה הזאת ולממש את החלטת הממשלה, אז יש פה עוול כפול
אליהו מרידור:
 לדאבוני הסיבה העיקרית שבעטיה התקנות האלה לא תוקנו זה רק בגלל שכרכו את תיקון התקנות האלה עם התקנות לענף החקלאות
אליהו מרידור:
 ידוע שבענף החקלאות הנושא מורכב וסבוך יותר, וחרף כל זאת פעם ראשונה כטעות שילבו את התקנות וכרכו אותן ביחד, להבדיל אגב מתקנות שהיום הצבענו כולנו פה אחד בעדן בנושא מוסדות הסיעוד
אליהו מרידור:
 אני הבעתי את מורת רוחי
אליהו מרידור:
 אני מקווה שהזמן שחלף בין סיום הישיבה הקודמת למועד תחילת הדיון הזה צייד את נציגי משרד העבודה בנתונים והתחייבויות מלשכת השר כדי שנוכל באמת לאמוד ולתכנן את כל הנושא כעובדה מעשית שבה נוכל להסתייע במימוש אותה מכסה
אליהו מרידור:
      מטרת הדיון היום היא להבין מה מצב ענף התשתיות בעקבות המלחמה, כמה עובדים זרים ופלסטינים עבדו בתחום ערב המלחמה וכמה היום, מה הפתרונות האפשריים על מנת להקל על ענף התשתיות ולהחזיר אותו לפעילות, וכיצד מיושמות החלטות הממשלה שהתקבלו בנושא החשוב הזה
אליהו מרידור:
 שימו לב שבסיום הסקירה שלי איחדתי את נושא התשתיות בכלל
אליהו מרידור:
 בתחילת דבריי התמקדתי בתשתיות הלאומיות, אך אין צל של ספק שענף התשתיות בכלל שהן לא תשתיות לאומיות בהגדרה נואק ולא מצליח לתפקד ללא ידיים עובדות זרות
אליהו מרידור:
 בדיונים הקודמים ביקשתי התייחסות לכך
אליהו מרידור:
 אני אשמח לקבל לכך גם עכשיו
אליהו מרידור:
      אנחנו נעבור לשאלה הראשונה, ברשותכם
אליהו מרידור:
 האם עבודות תשתית על ידי עובדים זרים נכללות תחת ענף הבניין? אילו סוגי תשתיות נכללות בענף הבניין? האם העובדים נכללים במכסות לענף הבניין, למשל העלאת המכסות בהחלטת הממשלה 1002 בזמן המלחמה? בואו תתייחסו לזה
אליהו מרידור:
 קודם כל נציגי משרד העבודה יתייחסו לשאלה הקודמת שלי שכאמור זה המשך לדיון שהצפנו כבר בדיון הקודם בוועדת העבודה והרווחה, ואז תתייחסו לשאלה הזאת
אליהו מרידור:
      אני ביקשתי את התייחסות משרד העבודה, האם בזמן שחלף מסיום הדיון הקודם לדיון הזה הצטיידתם בתשובות והתייחסות שיודעים להצביע על איזשהו יעד שבו אתם תבצעו גם את ההפרדה בצורך התקנונים וגם בסיום העבודה?
אביבית אסרף:
אביבית אסרף, משרד העבודה
אביבית אסרף:
 בסיום הדיון הקודם העברנו את הבקשה של הוועדה
אביבית אסרף:
 תזכרנו את לשכת השר אצלנו
אביבית אסרף:
 העברנו להם שוב את ההמלצה על תקנות הפיקדון לחתימת השר
אביבית אסרף:
 העברנו הצעה לפצל את שני הנושאים, זאת אומרת להפריד את התשתיות החיוניות מהחקלאות ולהתקדם איתם
אביבית אסרף:
 נאמר לנו שהנושא בטיפול
אביבית אסרף:
 לא קיבלתי לוחות זמנים מלשכת השר, אבל זה כן אצלם והם יודעים, בצירוף הבקשה
אליהו מרידור:
 נשמח בבקשה לדעת האם שיקפתם עם מי שדיברתם את העובדה שללא הפרדת שני נושאי התקנון לא יהיה ניתן לממש את המכסה שמוקצית כבר לענף התשתיות הלאומיות
אביבית אסרף:
כן, שוקף
אליהו מרידור:
עם מי דיברתם במשרד?
אביבית אסרף:
ראש מטה השר
אליהו מרידור:
 ביקשתם לוודא שכבוד השר מעודכן בפרטים? אני לוקח בחשבון שזה מגיע ללשכתו אבל לא אליו, וחלילה נוצר הרושם שהוא מודע וחשוף לנושאים, לעיכובים ולהשלכות, אבל הוא בפועל לא יודע מזה
אביבית אסרף:
אנחנו ביקשנו שגם יסבו את תשומת ליבו
אביבית אסרף:
 אני אומר בכנות שלא אני דיברתי
אביבית אסרף:
 היועצת המשפטית שיצאה המשיכה לקדם את זה מהדיון הקודם
אביבית אסרף:
 זה מה שכרגע נאמר לי
אליהו מרידור:
הוצאתם את זה בכתב?
אליהו מרידור:
אפשר לקבל בבקשה העתק לכך?
אביבית אסרף:
אני אבקש
אליהו מרידור:
      מי מעוניין להשיב על השאלה הראשונה ששאלתי? מיכל בהודו
מיכאל אורן:
לא בהודו לצערי הרב
אליהו מרידור:
למה? הקצב שם נראה ככזה שמצדיק את ההגעה שלך לשם
אליהו מרידור:
 קיבלתי תמונות היום בבוקר
מיכאל אורן:
הודו מתנהל ועובד טוב מאוד גם אם אני לא שם פיזית
אליהו מרידור:
תוכלי בבקשה לתת לנו סקירה מה קורה שם?
מיכאל אורן:
 אתמול היו ההיערכויות הלוגיסטיות
מיכאל אורן:
 היום נפתח המיונים בפועל
מיכאל אורן:
 יש מעל 3,000 מועמדים שהולכים להיות בימים הקרובים
מיכאל אורן:
 כרגע הם בניו דלהי, שם זה יתחיל
מיכאל אורן:
 בהמשך זה ימשיך לצ'נאי שזה בחלק אחר של הודו
מיכאל אורן:
 יש מיונים
מיכאל אורן:
 יש אפילו תמונות שאפשר לחלוק
מיכאל אורן:
 מתקתק וזז
מיכאל אורן:
 אנחנו מאוד מבסוטים מאופי העבודה, מאתר הבנייה שבו נעשים המיונים
מיכאל אורן:
 הצוות ההודי ששם הוא מאוד טוב
מיכאל אורן:
 פרטוש שלנו שהוא הנציג של המשרד נמצא שם לפקח שהכול מתנהל כשורה
מיכאל אורן:
 גם הצוות של ההתאחדות שם כמובן בהיקף הנדרש
מיכאל אורן:
 זה לגבי הודו
אליהו מרידור:
לפני שאת עוברת הלאה לשאלות ששאלתי, אני מבקש גם כן להתייחס ולציין לשבח
אליהו מרידור:
 התחושה שאני קיבלתי מהתמונות שנשלחו אליי מוקדם בבוקר היא שמדובר באתר מאורגן, איכותי, מקצועי
אליהו מרידור:
 העובדים נראים מסורים
אליהו מרידור:
 נראה שהם יודעים היטב לקראת מה הם באמת הגיעו ואני מלא אופטימיות
מיכאל אורן:
האמת שגם אני אופטימית מהבוקר
מיכאל אורן:
 ככל שאנחנו מתקדמים למדינות הנוספות שעל הפרק אני ממשיכה להיות אופטימית, כי גם סרילנקה נראה שיתקדם בכיוון הזה, וגם לאוזבקיסטאן כבר נקבע מועד שזה ה-7 בינואר
מיכאל אורן:
 יהיו עוד מיונים כמובן
מיכאל אורן:
 שאלת אותנו בדיון הקודם לגבי מכסות, אז באמת אנחנו נסיים את הכמה ימים הקרובים ונתחיל לדון מחדש בנושא המכסות
מיכאל אורן:
 מבחינתנו אנחנו נרצה לראות איך זה עובד
מיכאל אורן:
 זה אפקטיבי
מיכאל אורן:
 זה לגבי הודו, סרילנקה ואוזבקיסטאן
אליהו מרידור:
את יודעת לומר לי בבקשה מה האחוז מהמתמודדים שמגיעים להתמיינות סיימו כבר את הליך הוצאת תעודת היושר והבדיקות הרפואיות?
מיכאל אורן:
אני לא יודעת, אני צריכה לברר את זה מול התאגידים
מיכאל אורן:
 אני יכולה לברר ולחזור אבל אני לא יודעת לענות על זה עכשיו
מיכאל אורן:
אין שום בעיה
אליהו מרידור:
אוקיי, אז אם תוכלי בבקשה להתייחס לשאלות שלי
מיכאל אורן:
 הנושא הזה של עולם התשתיות, אנחנו במשרד הבינוי והשיכון תמיד הסתכלנו יותר מהזווית של תשתיות תומכות מגורים, עולמות הפיתוח למגורים, עולמות התשתיות יותר במרחב השכונה, אבל איזושהי הפרדה בהיבט הזה
מיכאל אורן:
 כשיצאנו לדרך עם החלטת הממשלה, מבחינתנו המענה של העובדים אמור לתת גם מענה לדברים האלה
מיכאל אורן:
 אני לא מדברת על נתיבי ישראל ודברים כאלה שבהם קטונתי
מיכאל אורן:
 אנחנו תמיד מדברים אצלנו במשרד יותר בזווית התומכת מגורים למרות שברור לי שיש גם קשר
מיכאל אורן:
 על כל היבטי חברות הביצוע שהן לא תחת המשרד, שמנהלות את הנושא של עובדים זרים אני לא יודעת להתייחס ואז אולי או שהרשות יודעת להגיד או שמשרד התחבורה או שחקנים אצלו
מיכאל אורן:
     לגבי התשתיות שאנחנו מכירים שזה באמת שוק שהיה נשען מאוד על ההיבט הפלסטיני, מבחינתנו הם גם אמורים לקבל מענה דרך המהלך הנוכחי והם גם נספרים כשאנחנו בודקים את הצורך
מיכאל אורן:
 בהחלט כשנבקש הגדלה של המכסה זה גם יהיה לנגד עינינו
אליהו מרידור:
אני קודם כל מבקש ליצור איזשהו בידול בין תשתיות לאומיות לתשתיות תומכות בנייה ופיתוח
אליהו מרידור:
 היום בעל חברת פיתוח ותשתיות שמבקש להעסיק עובד זר, מה תהיה דינה של אותה בקשה שלו?
מיכאל אורן:
לדעתי עינבל תדע לפרט יותר טוב
מיכאל אורן:
 לא אמורה להיות איזושהי הפרדה
מיכאל אורן:
 אני כן אגיד שלנו כמשרד יש אינטרס שעבודות הפיתוח יתקדמו
מיכאל אורן:
 אנחנו אחד המבצעים הגדולים כמדינה ואנחנו מודעים לאתגר הגדול הזה שיש עכשיו באתרים
מיכאל אורן:
 אגב, יש עוד אפיקי פעולה שאנחנו מנסים לבחון בזירה הזאת
אליהו מרידור:
כמו מה?
מיכאל אורן:
עולם ההכשרות
מיכאל אורן:
 תשתיות זה שם מאוד רחב אבל יש מקצועות בתוך עולם התשתיות, הפעלה של כלי צמ"ה או עולמות מסוג אחר שיכול להיות שיש כן פוטנציאל בשוק המקומי בכל זאת לעודד ולתמרץ, וזה גם איזושהי פעולה שנבחנת היום, לראות איך בכל זאת מגדילים את הפול
מיכאל אורן:
 הרבה פעמים האתגר שלנו במשרד, לדעתנו לפחות, הוא יותר בעולמות של העבודות הרטובות
מיכאל אורן:
 שם האתגר ידוע וקיים ומבחינתנו צריך לקבל מענה באמצעות עובדים זרים
מיכאל אורן:
 בעולמים אחרים של עבודות תשתית, בעולמות הפיתוח יש עוד כמה סוגי מקצועות שדווקא שם שווה לבדל ולהגיד, אוקיי, יכול להיות שהכשרות נוספות או תמריץ כספי כזה או אחר כמו שפורסם כן יכולים לתת את המענה
מיכאל אורן:
 זה לא יהיה במסות גדולות
אליהו מרידור:
גברת ארן, לפני שאת תעני לי למה לגישתך לא נכון להקצות מכסה עצמאית ובלתי תלויה שהיא לא נגזרת של מכסת ענף הבניין, אני מבקש לדעת כמה עובדים פלסטינים היו מועסקים בתחום התשתיות, לא הלאומיות?
אפרת לב ארי:
אדוני, אולי נדייק רק רגע
אפרת לב ארי:
 אני אפרת לב ארי מהלשכה המשפטית ברשות האוכלוסין וההגירה